
JESU  VIDNESBYRD  ER  PROFETIENS  AAND 


NUMMER    21 


1.  NOVEMBER  1924 


73.   AARGANG 


DE  FØRSTE  SKRIDT  PAA  VEJEN 
TIL  FRELSE. 

(Tale  af  Præsident  Rudger  Clawson  af  de  Tolvs  Raad,  holdt  i 
Tabernaklet  i  Salt  Lake  City  den  22.  Juni  1924.) 

(Fortsat  fra  Side  308.) 
De  vil  erindre  at  have  læst  om  Nikodemus,  der  gik  til  Frel- 
seren om  Natten,  da  han  rimeligvis  skammede  sig  ved  at  gaa 
til  ham  om  Dagen,  fordi  Jesus  Kristus  var  upopulær,  hans 
Lærdomme  og  Efterfølgere  upopulære.  Nikodemus  anerkendte 
Storheden  af  Kristi  Gerning.  Han  erkendte,  at  han  maatte 
være  en  Guds  Profet  paa  Grund  af  de  Ting,  han  gjorde,  og  de 
Mirakler,  han  udforte  i  Folkets  Midte,  og  han  sagde:  »Vi  vide, 
at  du  er  en  Lærer  kommen  fra  Gud.«  Jesus  syntes  villig  til  at 
undervise  ham  og  svarede:  »Uden  nogen  bliver  fodt  paany, 
kan  han  ikke  se  Guds  Rige.«  For  Nikodemus  var  dette  en 
meget  mærkværdig  Udtalelse.  Det  var  uden  Tvivl  en  Tanke, 
der  aldrig  for  var  kommen  til  ham,  og  han  undrede  sig 
sigende:  »Hvorledes  kan  et  Menneske  fodes,  naar  han  er  gam- 
mel?« Jesus  saå,  at  han  ikke  forstod  ham,  og  svarede:  »Uden 

nogen  bliver  fodt  af  Vand  og  Aand,  kan  han  ikke  komme  ind 
ind  i  Guds  Rige.« 

Dette  er  en  særdeles  tydelig  Forklaring  af,  hvad  Daab  er. 
At  blive  fodt  af  Vand  og  af  Aand  er  en  fuldstændig  Daab.  Vi 
véd,  hvorledes  Folk  kan  blive  fodt  af  Vand.  Vi  véd,  at  Jesus 
selv  underkastede  sig  denne  Handling  og  blev  fodt  af  Vand, 
idet  han  gik  ned  i  Vandet  i  Jordans  Flod.  Johannes  gik  ogsaa 
ud  i  Vandet,  og  Jesus  blev  dobt  af  ham  i  Floden. 

Det  vilde  ikke  have  været  nødvendigt  at  gaa  ud  i  Jordans 
Flod,  dersom  en  anden  Slags  Daab  kunde  have  gjort  samme 
Nytte,  dersom  Bestænkelse  vilde  have  været  lige  saa  godt. 
Men  han  gik  ned  til  Fladen  og  ud  i  Vandet,  hvoraf  ganske 
naturligt  følger,  at  han  blev  nedsænket  i  Vandet,  »begravet« 
som  Paulus  siger  i  Lighed  med  hans  Dod  og  bragt  ud  af  Van- 
det i  Lighed  med  hans  Opstandelse.  Der  kunde  ikke  være 
Lighed  med  Død  og  Opstandelse  i  nogen  anden  Maade  at  ud- 
fore denne  Handling  paa.  Vi  tror  paa  Begravelsens  Daab. 

Her  vil  maaske  et  Spørgsmaal  lig  det  følgende  opstaa  hos 
nogle:  »Jeg  kan  indse,  hvorledes  et  Menneske  kan  blive  døbt 
eller  født  af  Vand,  men  hvorledes  kan  han  blive  født  af 
Aand?«  Svaret  er:  Ved  Haandspaalæggelse  af  en,  som  har 
Myndighed  til  at  meddele  den  Helligaand.  Er  der  noget  i  den 
hellige  Skrift,  der  lader  formode,  at  den  Helligaand  blev  med- 
delt paa  denne  Maade?  Ja,  det  er  Skriftens  tydelige  Ord.  Vi 
finder  i  det  nye  Testamente,  at  Apostlene  drog  ned  til  en  vis 
By  for  at  meddele  den  Helligaand  til  nogle,  som  var  blevne 
døbte  med  Johannes  Daab.  Og  da  de  sagde,  at.de  intet  havde 
hørt  om  den  Helligaand  fra  den,  der  dobte  dem,  sagde  Apost- 
lene da  til  dem,  at  de  ikke  var  døbte  med  Johannes  Daab, 
thi  Johannes  lærte,  at  der  skulde  komme  en  efter  ham,  der 
vilde  døbe  med  den  Helligaand  og  Ild;  men  da  de  ikke  var 
blevne  underviste  om  denne  Lære,  var  de  heller  ikke  døbt 
med  Johannes  Daab  af  en,  som  havde  Myndighed  dertil. 

Derfor  døbte  Apostlene  disse  Mennesker  og  lagde  Hænderne 
paa  dem  for  den  Helligaands  Gave,  hvilket  er  Aandens  Daab. 

Den  Helligaand  kom  over  dem  og  fyldte  deres  Hjerter,  saa- 
ledes  at  vi  med  fuld  Foje  kan  sige,  at  de  blev  dobt  eller  født 
af  Aanden.  Denne  Lære  om  Daaben  har  vidunderlig  stor  Be- 
tydning, og  ved  sin  Aand  har  Herren  givet  os  en  Forstaaelse 
deraf.  Det  er  ikke  en  ligegyldig  Ting,  det  er  ikke  blot  en  Ned- 
sænkning i  Vand  eller  en  ydre  Form.  Det  er  en  af  Evangeliets 
store  Ordinancer,  der  tillige  med  de  andre  hellige  Principper 
tilvejebringer  Frelse  for  Menneskets  Sjæl. 

Lad  os  nu  for  et  Øjeblik  dvæle  lidt  ved  den  anden  af  de  to 
store  Kendsgerninger,  som  jeg  omtalte:  Det  evige  Evangelium 
og  Guds  Kirke,  hvilken  sidste  er  kaldet  til  at  frembære  og  for- 
valte Evangeliet  i  enhver  Tidsalder,  naar  dette  er  paa  Jorden. 
Kirken  er  af  stor  Vigtighed.  Det  er  ikke  tilstrækkeligt  blot  at 
tro  paa  disse  Lærdomme,  men  vi  maa  gore  Brug  af  dem  gen- 
nem et  Samfund  eller  en  Organisation,  hvori  de  er  til  Stede. 
Da  Frelseren  kom  og  paabegyndte  sin  Missionsgerning,  skred 
han  straks  til  at  organisere  sin  Kirke.  Det  er  dette  Punkt,  jeg 
ønsker  at  fremhæve.  Han  gik  langs  med  Søens  Bred,  og  blandt 
Fiskerne  der  kaldte  han  nogle  til  at  følge  sig,  fordi  han  havde 
et  Arbejde  for  dem  at  udføre.  Disse  blev  kaldet  Jesu  Kristi 
tolv  Apostle. 

Dette  var  en  Organisation  og  flere  andre  blev  oprettet,  be- 
staaende  af  Mænd  i  Kirken  iforte  forskellige  Grader  af  Auto- 
ritet. Ypperstepræster  omtales  af  Paulus,  og  Jesus  kaldte 
halvfjerds  og  sendte  dem  ud  tø  og  to  for  at  berede  Vejen  for 
ham,  og  hos  Lukas  finder  vi  følgende  Udtalelse:  »Men  de 
halvfjerdsindstyve  vendte  tilbage  med  Glæde  og  sagde:  Herre, 
ogsaa  de  onde  Aander  er  os  lydige  i  dit  Navn.« 

Og  i  Apostlenes  Gerninger  har  vi  en  anden  Organisation  i 
Præstedømmet  omtalt:  »Men  efter  at  de  i  hver  Menighed 
havde  udvalgt  Ældste  for  dem,  overgave  de  dem  under  Bøn 
og  Faste  til  Herren,  hvem  de  havde  givet  deres  Tro.« 

Saaledes  faar  vi  Oplysning  om,  at  Frelseren  organiserede 
sin  Kirke  med  disse  forskellige  Embedsmænd.  Paulus  siger: 
»Men  I  er  Kristi  Legeme,  og  Lemmer  enhver  især.  Og  nogle 

satte  Gud  i  Menigheden  for  det  forste  til  Apostle,  for  det  andet 
til  Profeter,  for  det  tredie  til  Lærere,  dernæst  kraftige  Ger- 
ninger, dernæst  Gaver  til  at  helbrede,  til  at  hjælpe,  til  at  styre, 
og  forskellige  Slags  Tungetale.«  Og  paa  et  andet  Sted:  »Saa 
er  I  da  ikke  mere  Fremmede  og  Udlændinge,  men  I  er  de 
Helliges  Medborgere  og  Guds  Husfolk,  opbyggede  paa  Apost- 
lenes og  Profeternes  Grundvold,  idet  Hovedhjørnestenen  er 
Kristus  Jesus  selv,  i  hvem  enhver  Bygning  sammenføjes  og 
vokser  til  et  helligt  Tempel  i  Herren.« 

Hvorledes  kunde  Bygningen  vokse  til  et  helligt  Tempel  i 
Herren  uden  Apostle  eller  Profeter  i  Kirken?  Menneskene  har 
absolut  ikke  Ret  til  at  afskaffe  disse  forskellige  Præstedøm- 
mets Embeder  eller  nogle  af  dem.  Hvorledes  kan  en  Kirke 
eksistere,  hvorledes  kan  den  vokse  aandeligt,  hvorledes  kan 
Guds  Folk  blive  undervist  om  guddommelige  Ting  uden 
Apostle  og  Profeter?  Dog  findes  der  mange  Sekter  i  Kristen- 
dommen, der  ikke  har  Apostle  og  Profeter  iblandt  sig  og  gor 
gældende,  at  de  ikke  længer  behoves  i  Kirken.  Det  forekom- 
mer mig,  at  dersom  Apostle  og  Profeter  nogensinde  behovedes 
i  Kirken  og  i  Verden,  da  er  det  i  Dag. 

Jeg  glæder  mig,  mine  Brodre  og  Sostre,  i  Jesu  Kristi  Evan- 
gelium, der  atter  er  gengivet  til  Jorden,  og  som  administreres 
gennem  Jesu  Kristi  Kirke  af  Sidste-Dages  Hellige.  Jeg  véd, 
at  dette  er  Guds  Værk.  Jeg  bevidner  for  eder  i  al  Oprigtighed, 
at  dette  er  Guds  Værk,  og  at  Jesus  er  Kristus,  Menneskenes 
Frelser,  og  at  Joseph  Smith  var  hans  Profet  og  var  et  Red- 
skab i  Herrens  Haand  til  at  grundlægge  Guds  Kirke  paa  Jor- 
den i  disse  de  sidste  Dage.  Jeg  bevidner  for  eder,  at  Joseph 
Smith  var  en  stor  Profet,  en  af  de  største,  der  nogensinde  har 
levet,  en  Mand,  der  havde  Nøglerne  til  Himmeriges  Rige  i 
denne  den  sidste  Husholdning.  Han  havde  dem  i  Livet,  han 
havde  dem  i  Døden,  og  han  har  dem  i  Dag.  Han  mistede  intet 
ved  sin  Martyrdød.  Magten  og  Myndigheden,  som  han  besad, 
blev  overført  til  hans  Efterfølgere. 

Vi  har  Kristi  Kirke,  vi  har  Kristi  Evangelium  med  Magt  og 

Myndighed  til  at  fore  denne  Guds  Kirke  frem  til  Sejr.  Dette 
bevidner  jeg  for  eder  i  al  Ydmyghed  og  i  den  Herre  Jesu 
Kristi  Navn.  Amen. 


KOM  HVILEDAGEN  IHU. 

(Af  Wendell  S.  Stout  i  »Improvement  Era«.) 

Blandt  Budene  givne  paa  Sinai  Bjerg  er  intet  mere  gavnligt, 
og  dog  intet  mere  hensynsløst  tilsidesat  af  Menneskene,  end 
det,  der  vedrorer  Sabbatsdagen.  Der  er  i  Virkeligheden  kun 
faa,  som  blot  foregiver  at  komme  Dagen  i  Hu,  og  blandt  disse 
faa  synes  den  storste  Del  at  mangle  Forstaaelsen  af,  hvad  det 
betyder  eller  at  paaskonne  Værdien  af  at  holde  den  hellig. 
Det  ringe  Antal  af  Mennesker  forsamlede  i  vore  Gudshuse  paa 
denne  Dag  bærer  Vidnesbyrd  om  den  herskende  Mangel  paa 
Tro,  hvad  dette  Bud  angaar.  I  vore  Byer  er  Forlystelses- 
stederne overfyldte,  medens  Kirkerne  næsten  er  tomme.  Son- 
dagssport  og  Adspredelser  træder  i  stedse  større  Grad  i  Stedet 
for  Gudstjeneste.  Og  ude  paa  Landet  bliver  Sondagen  mere  og 
mere  som  en  almindelig  Ugedag  for  Udførelsen  af  alskens 
Arbejde.  Mange  Mennesker  skelner  ikke  mellem  Sondagen  og 
de  andre  Dage;  de  klæder  sig  paa  samme  Maade,  tænker  det 
samme  og  udforer  det  samme  Arbejde  som  paa  de  andre  af 
Ugens  Dage. 

For  saadanne  Mennesker  er  Oksen  altid  kørt  fast  i  Solen. 
Deres  Arbejde  driver  dem;  det  er  af  saa  stor  Vigtighed,  at  de 
ikke  kan  faa  Tid  til  at  holde  Sabbat.  Med  andre  Ord,  for  dem 
betyder  Sabbaten  ikke  en  Lejlighed  til  at  udvide  deres  Sjæle; 
det  er  blot  en  Dag  til  Erhvervelsen  af  deres  daglige  Brod;  de 
har  glemt,  at  der  findes  saadan  noget  som  aandeligt  Brød,  og 
at  de  trænger  meget  haardt  til  det. 

Disse  Tilstande  viser  tydeligt,  at  Hensigten  med  Sabbaten 
er  tabt  af  Syne,  og  som  Folge  deraf  kan  de  ikke  se  nogen 
Grund,  hvorfor  man  ikke  skulde  kunne  udfore  nødvendigt(?) 
Arbejde  paa  den  Dag;  eller  hvorfor  man  ikke  skulde  kunne 

besøge  et  Forlystelsessted  eller  gaa  paa  Jagt  eller  Fiskeri  eller 
anden  Adspredelse  som  en  Forandring  fra  de  seks  Dages  ens- 
formige Arbejde.  Det  ser  ud  til,  at  vi  har  glemt  den  forste 
Sætning  i  Budet:  »Kom  Hviledagen  ihu,  at  du  holder  den  hel- 
lig.«. De  fleste  af  Budene  givne  paa  Sinai  er  negative,  men 
dette  Bud  har  ogsaa  en  positiv  Side.  Vi  skal  ikke  alene  af- 
holde os  fra  at  arbejde,  men  vi  skal  holde  Dagen  hellig.  Intet 
Arbejde  at  udfore  er  blot  en  nødvendig  Betingelse  for,  at  dette 
kan  gøres. 

Man  har  i  tidligere  Tider  lagt  større  Vægt  paa  den  nega- 
tive Side  af  dette  Bud,  maaske  fordi  dets  Opfyldelse  lettere 
kunde  gennemtvinges  ved  Lov.  Bibelen  beretter  saaledes  om 
en  Mand,  der  blev  stenet  til  dode,  fordi  han  arbejdede  paa  en 
Sabbat.  Og  denne  Haandhævdelse  af  Forbudet  mod  at  arbejde 
naaede  Højdepunktet  paa  Kristi  Tid,  da  Farisæerne  anklagede 
Jesu  Disciple  for  at  have  plukket  Aks  paa  en  Sabbat  for  at 
tilfredsstille  deres  Hunger.  Til  Trods  for  den  ypperlige  Lektie, 
der  indeholdes  i  Frelserens  Svar,  finder  vi,  at  Puritanerne 
mange  Aarhundreder  senere  gjorde  sig  skyldige  i  en  lignende 
Vildfarelse  og  føjede  en  anden  til,  idet  de  tvang  Folk  til  at 
holde  Dagen  hellig  ved  at  paatage  sig  en  gudfrygtig  Mine  og 
gaa  i  Kirke. 

Men  under  denne  udvortes  Strenghed  blev  selve  Formaalet 
tabt  af  Syne,  og  som  Folge  deraf  er  man  efterhaanden  naaet 
til  den  modsatte  Yderlighed  at  gøre  Dagen  til  en  næsten 
hedensk  Festdag.  Søndagen  er  bleven  en  Dag  til  Sport  og  Ud- 
flugter af  alle  Slags;  den  er  bleven  gjort  til  Handelsvare  og 
dens  Formaal  tilintetgjort.  Den  guddommelige  Hensigt  med 
Sabbaten  er  uset  af  mange;  de  betragter  den  som  intet  andet 
end  et  ubehageligt  Baand  lagt  paa  Mennesket  af  Gud  alene 
for  at  prøve  hans  Tro  og  lære  ham  Lydighed.  De  har  glemt 
Frelserens  Ord:  »Sabbaten  er  til  for  Mennesket.«  Altsaa  er 
Sabbaten  ikke  indstiftet  af  Hensyn  til  Gud,  men  til  Gavn  for 
Mennesket. 

Det  skulde  derfor  synes  at  være  meget  vigtigt  for  os  at  ud- 

finde,  paa  hvad  Maade  vi  kan  anvende  Dagen  mest  fordel- 
agtigt, og  hvad  dette  end  er  —  Arbejde,  Fornøjelser,  Læsning 
eller  hvad  som  helst,  der  tjener  os  til  storst  Nytte,  det  er,  hvad 
vi  bør  bruge  Dagen  til.  Gud  har  givet  os  Sabbaten,  for  at  vi 
kan  have  den  størst  mulige  Gavn  af  den,  og  dersom  vi  ikke 
anvender  den  saaledes,  er  det  os,  som  lider  Tab. 

Lad  os  derfor  spørge  os  selv:  »I  hvad  Hensigt  blev  Menne- 
sket sendt  til  Jorden?«  Tydeligvis  for  at  han  kunde  leve.  Et 
ganske  ligetil  Svar  paa  et  saa  vigtigt  Spørgsmaal,  men  kun 
faa  er  i  Stand  til  at  fatte  Sandheden  deraf.  Vi  er  her  for  at 
leve.  Hvorfor  saa  ikke  gøre  Sabbaten  til  en  Livets  Dag?  Der- 
som vi  blot  kan  leve  en  Dag  ud  af  syv,  vil  vort  Arbejde. blive 
lettere,  vort  Liv  længere,  vi  vilde  faa  mere  udrettet  og  Alder- 
dommen tove  med  at  nærme  sig.  Vor  Glæde  vilde  være  større 
og  varigere  og  Livets  Sorger  lettere  at  bære.  Vi  vilde  være 
rige,  selv  uden  at  eje  en  Øre;  Sabbaten  vilde  i  Sandhed  være 
en  Hvilens  Dag.  »Kommer  hid  til  mig  alle,  som  lide  Møje  og 
ere  besværede.  .  .  .  Tager  mit  Aag  paa  eder  og  lærer  af  mig; 
thi  jeg  er  sagtmodig  og  ydmyg  af  Hjertet;  saa  skulle  I  finde 
Hvile  for  eders  Sjæle.  Thi  mit  Aag  er  gavnligt,  og  min  Byrde 
er  let.« 

Men  Sabbaten  er  først  og  fremmest  en  Dag  til  Gudsdyrkelse. 
Det  er  en  Dag,  paa  hvilken  vi  skal  takke  og  prise  Gud,  hvem 
vi  bor  elske  over  alle  Ting.  Og  dersom  vi  elsker  ham,  bliver 
det  den  største  Glæde  at  tjene  og  dyrke  ham. 

Gudsdyrkelse  er  en  bevidst  Bestræbelse  paa  at  tjene  Gud. 
At  tjene  og  elske  i  Forening  giver  den  største  Glæde.  Disse  to 
Elementer  er  nødvendige  for  Opnaaelsen  af  virkelig  Glæde. 
»Thi  saaledes  elskede  Gud  Verden,  at  han  gav  sin  Son  den 
enbaame,  for  at  hver  den,  som  tror  paa  ham,  ikke  skal  for- 
tabes, men  have  et  evigt  Liv.«  Er  dette  ikke  Kærlighed  lagt 
for  Dagen  i  Handling?  Ligesom  Guds  Herlighed  er  at  tilveje- 
bringe Udødelighed  og  evigt  Liv  for  Mennesket,  eller  at  be- 
tjene Mennesket,  saaledes  er  Menneskets  Herlighed  at  tjene 
Gud  og  sine  Medmennesker.  Sabbaten  er  en  Lejlighed  for  os 

til  at  række  ud  efter  og  gribe  det  evige  Liv.  »Den,  der  tror  paa 
mig,  skal  aldrig  dø.«  Det  er  kun  de  Døde,  der  dø,  og  det  var 
om  saadanne,  at  Kristus  sagde:  »Lad  de  Døde  begrave  deres 
Døde.« 

Lad  os  derfor  komme  Sabbaten  ihu  og  holde  den  hellig.  Vi 
skulde  hvile  fra  alt  Arbejde,  men  dette  er  kun,  for  at  vi  kan 
erhverve  os  flere  af  Livets  virkelige  Værdier.  Vi  bør  ikke  være 
ledige  paa  denne  Dag,  thi  det  er  en  Dag  til  Gudsdyrkelse,  til 
at  tjene  Gud  og  hans  Børn.  Lad  os  hjælpe  dem  til  at  leve. 
Lad  os  gøre  Brug  af  Lejligheden  til  at  samles  i  Herrens  Hus, 
saaledes  at  vi  kan  opfylde  denne  Hensigt.  Lad  os  huske  paa, 
at  den  største  Glæde  kommer  af  at  omgaas  med  og  deltage  i 
andres  Glæder  og  Sorger.  Lad  os  ikke  vanhellige  Sabbaten 
ved  at  søge  verdslige  Fornøjelser.  Lad  os  ikke  lukke  os  selv 
ude  fra  Sabbatens  Glæder.  Lad  os  leve  paa  denne  velsignede 
Dag. 


A  ÅRSAGSLOVEN. 

Det  bodes  der  for  i  lange  Aar, 
Som  kun  var  en  stakket  Glæde; 
Det  smiler  man  frem  i  flygtig  Stund, 
Man  bort  kan  i  Aar  ej  græde. 

J.  P.  Jacobsen. 

Disse  Linier  udtrykker  en  Sandhed,  som  Apostelen  Paulus 
fremsætter  paa  følgende  ikke  mindre  slaaende  Maade:  »Thi 
hvad  et  Mennesker  saar,  det  skal  han  ogsaa  høste.  Thi  den, 
som  saar  i  sit  Kød,  skal  hoste  Fordærvelse  af  Kødet;  men  den, 
som  saar  i  Aanden,  skal  hoste  evigt  Liv  af  Aanden.  Men  naar 
vi  gør  det  gode,  da  lad  os  ikke  blive  trætte;  thi  i  sin  Tid  skulle 
vi  høste,  saafremt  vi  ikke  give  tabt.« 

Hvad  et  Menneske  saar,  det  skal  han  ogsaa  hoste.  Tyde- 
ligere kan  Aarsaglovens  grumme  Lære  ikke  udtrykkes.  Hvo, 
som  saar  Uret,  skal  høste  Ulykke,  siger  Salomon,  og  Heseas 
antyder,  at  den,  som  saar  Retfærdighed,  skal  høste  Miskund- 
hed. Aarsagsloven  gør  sig  gældende  i  hele  Naturen,  ja  i  hele 

Universet,  og  er  et  Led.  eller  en  Del  af  den  evige  Tingenes 
Orden,  der  er  Grundlaget  for  al  Udvikling.  Det  er  en  evig  Lov, 
at  enhver  Virkning  har  haft  en  Aarsag,  enhver  Ting  et  Ophav, 
og  at  enhver  Bevægelse  fører  enten  fremad  eller  tilbage.  Der- 
for er  der  ogsaa  en  uundgaaelig  Følge  forbunden  med  enhver 
Handling,  vi  udfører. 

Hele  Tilværelsen,  hele  Evangeliets  Plan,  indbefattende 
Adams  Fald  og  Kristi  Forsoning,  er  baseret  paa  denne  Lov, 
eller  rettere,  er  i  Overensstemmelse  med  den.  Den  kan  ikke 
omstødes  eller  sættes  ud  af  Virksomhed.  Vort  Liv  her  paa 
Jorden  former  sig  netop,  som  det  maatte  forme  sig  som  Følge 
af  vore  egne  eller  vore  Medmenneskers  Handlinger,  eller  som 
Følge  af  vore  Handlinger  i  en  Tilværelse  før  denne.  Disciple- 
nes Sporgsmaal:  »Har  denne  syndet  eller  har  hans  Forældre, 
siden  han  er  blind  fodt?«  antyder,  at  vi  her  paa  Jorden  for  en 
stor  Del  hoster  efter,  hvad  vi  har  saaet  i  Forudtilværelsen. 
Evangeliets  Lære  om,  at  hver  skal  dommes  efter  deres  Ger- 
ninger, tilkendegiver,  at  vi  i  det  næste  Liv  skal  høste,  hvad 
vi  saar  her. 

Men  ogsaa  indenfor  dette  Jordelivs  Ramme  viser  det  sig,  at 
som  vi  saar,  saaledes  hoster  vi.  Vi  kan  ikke  saa  og  overlade  til 
andre  at  hoste;  ejheller  kan  vi  høste,  hvad  andre  har  saaet, 
selv  om  det  overfladisk  set  mange  Gange  kan  se  saaledes  ud. 
Der  er  hos  alle  Mennesker  en  mere  eller  mindre  udpræget 
Trang  til  at  aflaste  deres  Samvittighed  ved  at  skyde  baade 
Skyld  og  Ansvar  for  det  mest  mulige  over  paa  andre.  Selv  at 
bære  Ansvaret  for  deres  eget  forbigangne  Liv  og  høste  dets 
onde  eller  gode  Frugter,  det  er  der  yderst  faa,  som  er  villige 
til.  De  fleste  gruer  for  Aarsagslovens  ubønhørlige  Skæbne. 

Paa  intet  Omraade  er  dette  saa  iøjnefaldende  som  paa  det 
seksuelle,  hvilket  en  Præst  i  Folkekirken  sandt  og  fyndigt 
udtrykker  paa  følgende  Maade:  »Overmaade  mange  unge  lever 
her,  som  gjaldt  der  ingen  Aarsagslov,  som  man  en  skønne  Dag 
kunde  rende  fra  Følgerne  af  sine  egne  Gerninger.  Med  lovløs 
Haand  plukker  man  Livets  rode  Roser,  men  vil  intet  vide  af 

den  Sorg  og  Harm,  som.  deraf  rinder.  Og  naar  Øjeblikket  synes 
passende  til  at  bryde  af,  formørker  man  med  sin  Skygge  den 
Kirkedør,  som  man  i  mange  og  lange  Aar  ikke  gik  ind  ad,  og 
kræver  af  Præsten  derinde,  at  han  skal  indvie  al  denne  Løs- 
agtighed, saa  den  ingen  onde  Frugter  sætter.  .  .  .  Man  lægger 
i  hans  Hænder  et  baade  menneskeligt  og  kristeligt  nedværdiget 
Liv  og  venter  at  modtage  tilbage  et  helligt  Ægteskab.« 

Hvor  mange  forsøger  ikke  paa  denne  Maade  at  komme  bort 
fra  Ansvaret  for  deres  Ungdoms  Forvildelser  —  vil  undgaa  at 
høste,  hvad  de  har  saaet.  Men  Aarsagsloven  er  ubønhørlig. 
Den  forbinder  Tiden  før  Ægteskabets  Stiftelse  med  Tiden 
efter.  Hvad  de  unge  i  deres  fremtidige  Samliv  vil  eje  af  men- 
neskelige og  moralske  Værdier,  maa  de  selv  medbringe.  Gid 
vore  unge  vilde  lære  at  forstaa  og  tilfulde  værdsætte  denne 
Sandhed,  inden  de  tankeløst  og  for  »en  stakket  Glædes  Skyld« 
saar  Ukrudt,  som  senere  i  Livet  vil  volde  dem  Skam,  Sorg  og 
megen  Møje. 

Det  er  sandt,  at  vi  kan  gaa  til  Gud  med  vor  Synd,  og  at  han 
kan  tilgive  og  udslette  den.  Men  Syndens  Virkninger  lever 
videre.  Det  er  ogsaa  sandt,  at  Gud  er  i  Stand  til  at  vende  vor 
Skæbne,  saa  at  alle  Ting  maa  tjene  os  til  gode.  Men  vi  maa 
ikke  tro,  at  denne  Vending  af  en  Menneskeskæbne  foregaar 
uden  Smerter,  thi  det,  som  var  saaet,  det  skal  og  maa  hostes. 
Syndens  Følger  udebliver  aldrig,  og  Syndens  Fro  bærer  altid 
Frugt.  Synd  er  lig  Ukrudt,  det  vokser  af  sig  selv,  medens  den 
gode  Sæd  maa  passes  og  plejes.  En  gammel  Mand  sad  nedbojet 
og  fortvivlet  paa  sit  Kammer  i  sin  Datters  Hjem,  hvor  han 
førte  en  kummerlig  Tilværelse.  Aldrig  hørte  han  et  venligt 
Ord,  og  hans  Mad  blev  sat  ind  til  ham  som  til  en  Hund.  Han 
blev  spurgt,  om  det  var  hans  Datters  Uvenlighed,  der  gjorde 
ham  bedrøvet  og  nedtrykt.  »Nej,«  svarede  han,  ->det  er  min 
egen.  Jeg  høster,  hvad  jeg  har  saaet.  Netop  saaledes,  som  jeg 
nu  bliver  behandlet,  var  jeg  mod  min  gamle  Moder  de  sidste 
Aar,  hun  levede.  Jeg  faar  kun,  hvad  jeg  har  fortjent,  og  min 
Bøn  er,  at  det,  jeg  nu  lider,  maa  opveje  det,  som  jeg  forbrod.« 

Men  ligesom  daarlige  Handlinger  spirer  og  bærer  Frugt, 
saaledes  vil  ogsaa  det  gode,  hvis  vi  blot  vil  lade  det  gro.  Den 
bedste  Maade  at  udrydde  Ukrudtet  paa  er  at  plante  god  Sæd, 
pleje  og  gøde  den,  da  vil  Ukrudtet  dø.  Har  vi  saaet  Ugræs,  da 
maa  vi  ogsaa  høste  det,  men  lad  os  plante  saa  megen  god  Sæd, 
som  det  er  os  muligt,  saaledes  at  Høsten  maa  blive  overvejende 
god.  Gode  Gerninger  er  spirekraftig  Sæd,  der  giver  hundrede 
Fold.  Dersom  vi  er  hjælpsomme,  barmhjertige,  tilgivende, 
godgørende,  selvopofrende  og  gør  det,  som  »er  dydigt,  elsk- 
værdigt, prisværdigt  og  godt«,  vil  vi  høste  Fred,  Glæde,  him- 
melsk Fryd  og  Salighed  her  paa  Jorden  og  desuden  have  en 
Skat  i  Himmelen.  Det  bliver  en  dobbelt  Høst,  og  naar  Marken, 
det  vil  sige  vort  eget  Hjerte,  en  Gang  er  gjort  rede  og  til- 
plantet med  den  gode  Sæd,  vil  den  bære  Frugt  til  evig  Tid. 

J.  S.  H. 


NY  PRÆSIDENT   FOR  DEN  EUROPÆISKE 

MISSION. 

Ved  et  sidst  i  August  Maaned  af  det  forste  Præsidentskab 
og  de  Tolv  afholdt  Møde  blev  Ældste  David  O.  McKay  hæder- 
ligt afløst  fra  at  præsidere  over  den  europæiske  Mission,  og 
Ældste  James  E.  Talmage,  ogsaa  af  de  Tolvs  Raad,  blev  kal- 
det til  at  afløse  ham.  Dr.  Talmage  vil  blive  ledsaget  af  sin 
Hustru  og  to  yngste  Born  og  vil  ankomme  til  England  i  Lobet 
af  November  Maaned. 


MISSIONSNYHEDER. 

FORFLYTTELSE.  Ældste  Fay  L.  Curtz,  der  i  et  Aar  har 
virket  som  Konferencesekretær  i  Aalborg,  er  løst  fra  denne 
Stilling  og  forflyttet  til  Kobenhavns  Konference.  Ældste  Her- 
schel  S.  Lund  er  beskikket  som  hans  Afloser. 

FREMADSKRIDELSENS  GRUNDLOV. 

(Af  C.  G.  Latham  i  »Liahona«.) 

Staten  Virginias  Lærerskole  har,  til  Vejledning  for  sine  Ele- 
ver, formuleret  en  Skolevedtægt,  hvis  Bestemmelser  hviler  paa 
et  fornuftigt  og  erfaringsmæssigt  Grundlag.  Den  syvende  Pa- 
ragraf i  denne  Vedtægt  er  meget  betydningsfuld.  Den  lyder 
som  folger: 

»Vi  tror,  at  den  ædleste  Tjenestegerning  bestaar  i  at  under- 
vise Landets  Børn  om  Sandheden.« 

Menneskets  Sind  er  ligesom  en  Have,  og  alt  afhænger  af 
Maaden,  hvorpaa  den  dyrkes.  Saaningen  af  Sæd  er  imidlertid 
ingen  Nytte  til,  undtagen  der  kan  blive  en  Host.  Og  dersom  vi 
onsker  at  høste  noget  Udbytte  af  dette  gode  Arbejde,  da  maa 
vi  selv  vise  Lydighed  mod  Sandhedens  Grundsætninger.  Som 
Apostelen  Paulus  lærte:  »Vide  I  ikke,  at  naar  I  fremstille  eder 
for  en  som  Tjenere  til  Lydighed,  saa  er  I  hans  Tjenere,  hvem 
I  lyde,  enten  Syndens  til  Dod,  eller  Lydighedens  til  Retfær- 
dighed.« (Rom.  6:  16.)  Følgelig  er  det  af  stor  Vigtighed  for  os, 
at  vi  viser  Lydighed  mod  den  højeste  Gud  og  hans  Retfærdig- 
hed, for  at  vi  kan  blive  meddelagtige  i  de  Velsignelser,  der  er 
i  Vente  for  dem,  som  tjener  ham.  Thi  »der  blev  en  Lov  uigen- 
kaldelig fastsat  i  Himmelen,  før  denne  Jords  Grundvold  blev 
lagt,  ifølge  hvilken  alle  Velsignelser  er  forjættet;  og  naar  vi 
erholder  nogen  som  helst  Velsignelse  fra  Gild,  er  det  ved  Ly- 
dighed mod  den  Lov,  til  hvilken  Velsignelsen  er  knyttet.« 
(Pag.  Bog  130:  20,  21.) 

Det  er  sagt,  og  det  er  rigtigt,  at  Vedkendelse  af  og  Lydighed 
mod  Loven  er  sikre  Tegn  paa,  at  Fornuftvæsener  skrider  frem. 
Lydighed  er  et  Princip  af  stor  Betydning.  Ved  en  vis  Lejlig- 
hed sagde  Kristus  til  sine  Disciple:  »Dersom  I  elske  mig,  da 
holder  mine  Befalinger.«  (Joh.  14:  15.)  Her  finder  vi,  at  der- 
som vi  elsker  Kristus,  vil  vi  adlyde  ham.  Og  ved  Lydighed 
mod  Herren  lever  vi  i  Overensstemmelse  med  hans  Love, 
hvilke  alle  er  byggede  paa  Sandhed.  Det  er  sagt,  at  Lydighed 

er  intet  mere  eller  mindre  end  Efterlevelse  af  Sandhed.  Der- 
for, Sandhed  er  uden  Værdi  for  os,  dersom  den  ikke  benyttes. 
I  det  Øjeblik,  Sandheden  benyttes,  begynder  Lydigheden.  Hvis 
vi  altsaa  onsker  at  skride  fremad,  maa  vi  vise  Lydighed  mod 
de  Love,  hvorefter  al  Udvikling  foregaar. 

Lydighed  er  mere  end  blot  Erkendelse  af  Sandhed;  det  er 
Efterlevelsen  af  en  Sandhed.  Kristus  sagde:  »Men  hvorfor 
kalde  I  mig  Herre,  Herre,  og  gør  ikke,  hvad  jeg  siger?«  (Luk. 
6:  46.)  »Ikke  enhver,  som  siger  til  mig:  Herre,  Herre,  skal 
komme  ind  i  Himmeriges  Rige,  men  den,  der  gør  min  Faders 
Vilje,  som  er  i  Himlene.«  (Matt.  7:  21.) 

Enhver  god  og  opløftende  Egenskab  har  sin  Modsætning. 
Lydighedens  Princip  har  derfor  ogsaa  sin  Modsætning,  nem- 
lig Ulydighed.  Ulydighed  og  Synd  er  enstydige,  og  Udøvelsen 
af  hver  især  bringer  de  samme  Følger.  »Lydighed  mod  Sand- 
hed betyder  Fremgang,  at  undlade  at  benytte  Sandhed  foraar- 
sager  Tilbagegang.«  Og  kun  de  fremadskridende  vil  bestaa; 
de,  der  gaar  tilbage,  omkommer.  »Virksomhed  er  Liv,«  siger 
Videnskabsmanden.  Endvidere,  Lydighed  betyder  Frihed.  Det 
er  en  uomstødelig  Kendsgerning,  at  den  største  Frihed,  Men- 
nesket kender,  kommer  gennem  Lovlydighed,  medens  Træl- 
dom og  Elendighed  kommer  til  Mennesket  som  Følge  af  dets 
Overtrædelse  af  Løv. 

Apostelen  Paulus  skrev:  »Men  nu,  da  I  er  blevne  frigjorte 
fra  Synden  og  er  blevne  Guds  Tjenere,  have  I  eders  Frugt  til 
Helliggørelse  og  som  Enden  derpaa  et  evigt  Liv;  thi  Syndens 
Sold  er  Død,  men  Guds  Naadegave  er  et  evigt  Liv  i  Kristus 
Jesus,  vor  Herre.«  (Rom.  6:  22,  23.)  Det  er  derfor  af  stor  Vig- 
tighed for  os,  at  vi  er  lydige  mod  Retfærdighedens  Love.  Har 
vi  noget  afgørende  Eksempel  paa  Lydighed,  kunde  nogen 
maaske  spørge.  Ja,  vi  har.  Overvej  disse  Pauli  Ord:  »End- 
skønt han  (Jesus)  var  Søn,  lærte  han  Lydighed  af  det,  han 
led,  og  efter  at  være  fuldkommet  blev  Aarsag  til  evig  Frelse 
for  alle  dem,  som  lyde  ham.«  (Heb.  5:  8,9.)  Det  er  sandt,  at 
Mennesket  har  Handlefrihed  —  Retten  til  at  vælge,  hvad  han 

selv  synes.  Men  det  maa  erindres,  at  Menneskets  Handlefrihed 
ikke  kan  overskride  Lydighedens  Lov.  Han  kan  frit  vælge  at 
adlyde  enten  det  gode  eller  det  onde.  Dersom  han  forkaster 
Sandhed,  viser  han  derved  Lydighed  mod  Satans  Indskydel- 
ser. Lydighed  mod  Gud  leder  til  evig  Ophøjelse  og  Fremad- 
skriden,  men  »Syndens  Sold  er  Død«. 

Naar  skal  vi  begynde  at  adlyde  Sandhed?  Dette  Sporgsmaal 
har  været  besvaret  med,  at  »Tiden  er  uendelig;  der  var  et  »i 
Gaar«,  der  er  et  »i  Dag«,  og  der  vil  være  et  »i  Morgen«.  Evan- 
geliet omfatter  alle  Tider.«  Vi  maa  imidlertid  huske  paa,  at 
selv  om  der  var  et  »i  Gaar«,  er  et  »i  Dag«,  og  vi  venter  et  »i 
Morgen«,  saa  er  der  kun  tildelt  os  en  lille  Del  af  denne  Tid. 
Derfor  har  Tiden  stor  Værdi  for  os.  Og  dersom  vi  onsker  at 
faa  det  fulde  Udbytte  af  den  os  tildelte  Tid,  da  maa  vi  tage 
Vare  paa  den,  thi  en  af  vore  farligste  Fjender  har  Navnet 
Opsættelse  —  en  Fjende,  der  stjæler  det  fra  os,  som  aldrig 
kan  erhverves  tilbage.  Og  dersom  vi  venter  til  i  Morgen  med, 
hvad  der  burde  have  været  udfort  i  Dag,  har  denne  snedige 
Fjende  stjaalet  en  Dag  fra  os,  medens  Vagten  sov.  Dersom  vi 
befinder  os  i  en  saadan  Tilstand  af  Uvirksomhed  og  Ligegyl- 
dighed, da  er  det  paa  hoje  Tid,  at  vi  tager  os  sammen  og  be- 
gynder efter  bedste  Evne  at  gore  Brug  af  Dagene,  eftersom  de 
kommer  og  gaar.  Vi  kan  tilbagekalde  Begivenheder  i  Erin- 
dringen, men  vi  kan  ikke  tilbagekalde  de  gyldne  Øjeblikke, 
som  vi  forsømte  at  gore  Brug  af.  De  er  tabt  for  evigt.  Dog, 
dersom  vi  vaagner  af  vor  Dvaletilstand  og  ser,  hvorledes  det 
staar  til  med  os,  lad  os  da  ikke  spilde  mere  Tid  med  at  se  os 
tilbage,  men  lad  os  tage  fat  straks  paa  at  oprette  det  forsømte 
ved  ivrigt  og  ihærdigt  Arbejde.  Lad  os  begynde  i  Dag,  thi  vi 
véd,  at  den  storste  og  vigtigste  af  alle  Dage  er  Dagen  i  Dag. 
Dersom  vi  lever  i  Overensstemmelse  med  Guds  Lov  i  Dag,  vil 
det  være  meget  lettere  for  os  at  gøre  det  i  Morgen.  Og  dersom 
vi  vil  anstrenge  os  til  det  yderste  i  Dag,  vil  Arbejdet  i  Morgen 
blive  let  og  behageligt.  Thi  »hvad  i  Morgen  skal  blive,  af- 
hænger hovedsageligt  af  i  Dag«.   »Du  ser,  at  Troen  virkede 


335 

sammen  med  hans  Gerninger,  og  ved  Gerningerne  blev  Troen 
fuldkommet.«  (Jak.  2:  22.) 

Dersom  vi  onsker  at  modtage  de  Velsignelser,  der  holdes  i 
Beredskab  for  den  flittige  og  stræbsomme  Tjener,  da  maa  vi 
erhverve  os  Kundskab  om  de  forskellige  Love,  hvortil  disse 
Velsignelser  er  knyttet.  Endvidere  maa  vi  efter  yderste  Evne 
bestræbe  os  paa  at  adlyde  de  Love  og  Befalinger,  som  Gud 
har  givet  til  Menneskene.  I  en  Aabenbaring  til  Joseph  Smith 
sagde  Herren:  »Se,  Herren  kræver  Hjertet  og  et  villigt  Sinde- 
lag; og  den,  der  er  villig  og  lydig,  skal  nyde  Landets  Goder  i 
Zion  i  disse  sidste  Dage.«  (Pag.  Bog  64:  34.)  Herren  har  lovet 
at  velsigne  os,  dersom  vi  adlyder  ham  og  holder  hans  Be- 
falinger, og  Herren  svigter  aldrig  sine  Lofter.  Lad  os  derfor 
lære,  hvad  Herren  forlanger  af  os,  og  lad  os  prøve  paa  at  gøre 
hans  Vilje  af  hele  vort  Hjerte,  Sind  og  Styrke.  »Men  naar  vi 
gøre  det  gode,  da  lader  os  ikke  blive  trætte;  thi  i  sin  Tid  skulle 
vi  hoste,  saafremt  vi  ikke  give  tabt.«  (Gal.  6:  9.) 


LIGE  FOR  LIGE. 

Alt  for  mange  Mennesker  er  tilbøjelige  til  at  ville  betale 
ondt  med  ondt.  Ved  enhver  Lejlighed,  naar  en  tænkt  eller 
virkelig  Forurettelse  er  begaaet,  siger  de  til  sig  selv:  Det  skal 
du  faa  betalt.  Og  de  er  ikke  tilfredse,  for  de  faar  det  betalt. 

Det  er  meget  bedre  at  hæve  sig  over  al  denne  Slags  »Til- 
bagebetaling«. Læg  ikke  det  mindste  Mærke  til  en  lunefuld 
Nabos  fornærmende  Stikpiller.  Tag  Vare  paa  dine  egne  Af- 
færer med  et  Smil,  fuldstændig  uberørt  eller  upaavirket  af 
dennes  Gøren  og  Laden.  Hold  dig  hævet  over  at  fole  dig  for- 
nærmet eller  at  indrømme,  at  han  er  i  Stand  til  at  volde  dig 
Smerte. 

Dersom  nogen  overfuser  dig,  da  bliv  ikke  ophidset;  frem  for 
alt,  svar  ikke  tilbage  med  samme  Mønt.  Lad  den  anden  be- 

sorge  al  Udskældningen  og  bruge  de  ved  saadanne  Lejlig- 
heder almindelige  Kraftudtryk.  Medens  han  har  Ordet,  er  det 
din  Opgave  at  forholde  dig  rolig;  at  nøjes  med  at  lytte  i  et 
saadant  Tilfælde,  er  en  god  Fremgangsmaade.  Din  Selv- 
beherskelse kan  udrette  Vidundere  ved  Stridens  Bilæggelse. 

Dersom  nogen  begaar  en  slet  og  nedrig  Handling  imod  dig, 
prøv  ikke  paa  at  gøre  Gengæld.  Det  er  aldeles  ikke  nødven- 
digt, thi  hans  daarlige  Handlinger  vil  komme  tilbage  til  ham 
lig  en  Bumerang.  De  vil  betale  ham  tilbage  langt  mere  efter- 
trykkeligt, end  du  nogensinde  kan  vente  at  gøre. 

Dersom  du  træffer  nogen,  der  opfører  sig,  som  om  han 
ønskede  at  monopolisere  alt  Had,  Ondskabsfuldhed  og  Mis- 
undelse, da  lad  ham  gøre  det  af  Hjertens  Lyst  og  forsøg  ikke 
paa  at  berøve  ham  noget  af  hans  slet  erhvervede  Gods. 

Dersom  en  af  dine  Kære  er  gnaven  og  umedgørlig,  da  gor 
dit  bedste  for  at  bære  over  dermed.  Lad  ham  eller  hende  gnave 
og  mukke;  du  har  i  Sinde  at  forholde  dig  rolig  og  vente,  til 
den  lille  Sky  passerer  forbi  den  Persons  aandelige  Sol  og  igen 
lader  Tilfredshedens  og  Glædens  Solskin  oplyse  Sindet.  Du 
kan  ikke  sætte  din  egen  Lykke  paa  Spil  ved  at  lade  dens  Skyg- 
ger fordunkle  din  Kærligheds  Lys  eller  fordærve  dine  Følel- 
sers Beskaffenhed. 

Husk  paa  den  uomstødelige  Lov  »Lige  søger  Lige«.  Dersom 
du  altsaa  tænker  gode  Tanker,  siger  venlige  Ord  og  udforer 
gode  Gerninger,  da  maa  du  nødvendigvis  trække  til  dig  alt  det 
gode,  der  er  i  din  Nærhed,  og  blive  bedre  og  lykkeligere 
derved.  »Liahona«. 

